**פרוטוקול ישיבת עמותת קרן מועדון רוטרי שרון – הרצליה מיום 22.9.19**

**נוכחים:** שי גיבור – יו"ר

יחיאל לחוביץ - גזבר

שאול אשרת - מזכיר

יובל בר נר – מבקר העמותה

ניצה בר נר, גרשון שנון, קירה גופר, גלית פליקס, אסתר הולנדר, ג'נט נאמן.

מתנצלים: שמשון יצחקי

על סדר היום:

1. **הוצאות שהיו לפרויקט שלום כתה א'**

המועדון פנה לעמותה בבקשה, כי זו תאשר את פרויקט כתה א' אף לשנה הנוכחית. וזאת לאחר שהפרויקט אושר במועדון.

**החלטה** - הוחלט לאשר את בקשת המועדון ולאמץ את הפרויקט אף לשנה זו (ההחלטה התקבלה פה אחד)

בגין פרויקט שלום כיתה א' הוגשו חשבונות להוצאות עבור הפרסום במדיה החברתית. החשבונות שולמו על ידי גרשון בסך: 1,427.31 ₪ ועל ידי יובל בסך: 813.81 ₪.

**החלטה:** העמותה מאשרת את החשבונות ותפעל להחזיר לגרשון וליובל את הכספים הנ"ל. (ההחלטה התקבלה פה אחד )

1. **מינוי גזבר לעמותה**

יחיאל מבקש לפרוש מתפקידו כגזבר העמותה. ניצה מוכנה לקבל על עצמה את התפקיד.

**החלטה**: חברי העמותה מקבלים את בקשתו של יחיאל ומודים לו על עבודתו המסורה שהשקיע במשך שנים רבות ושלא יהיה בדבר זה לגרוע מפעולתו המבורכת ותרומתו השוטפת כחבר העמותה.(ההחלטה התקבלה פה אחד )

כמו כן הוחלט לאשר את המינוי של ניצה בר נר כגזברית העמותה ומאחלים לה הצלחה בתפקידה. חברי העמותה יסייעו לה במידת האפשר. (ההחלטה התקבלה פה אחד למעט זו של יובל בשל קרבתו המשפחתית).

1. **מינוי מבקר לעמותה**

יובל הגיש בקשה לפרוש מתפקידו כמבקר העמותה לאור מינויה של בת זוגו לתפקיד הגזברית.

**החלטה** – לאור בקשתו של יובל וניגוד עניינים שיכול להיווצר, בהיות רעייתו ניצה גזברית של העמותה, מן הראוי לקבל את בקשתו להתפטר מתפקיד מבקר המועדון. (הוחלט פה אחד לקבל את התפטרותו של יובל)

הוחלט פה אחד לאשר את מינויו של יחיאל לחוביץ כמבקר המועדון.

1. **הערות המבקר**

העמותה לא מתנהלת כראוי במספר תחומים:

1. תכיפות הישיבות – יש להקפיד בעתיד על מועדים לישיבות העמותה. יש לקיים אסיפה כללית לפחות פעם בשנה, דהינו ישיבה כללית חדשה עד ליום 22.9.2020. ההנהלה צריכה להיפגש לפחות 3 פעמים בשנה.(אפשר גם שיחות טלפוניות) יש לקבוע ישיבה עד לסוף יוני על מנת לאשר את הדוחות הכספיים.
2. אישור המאזן והדוחות הכספיים – האספה הכללית צריכה לאשר את הדוחות הכספיים והמאזן של העמותה. על דוחות אלו יחתמו הגזבר, המזכיר ומבקר העמותה.
3. הוצאות של העמותה – לא תמיד יש הסבר להוצאה הכספית. כל ההוצאות הינן על פי בקשת המועדון, כפי שמוצאת ביטוי בהחלטות בפרוטוקול המועדון. אישור ההוצאה הכספית תעשה על ידי החלטת ההנהלה שתרשם בפרוטוקול ותאושר על ידי חברי העמותה.
4. **שונות**

יחיאל מוסר דוח סיכום כספי. בחשבון השוטף של העמותה יש 66,000 ₪ לפני שנכנסו כ- 22,000 ₪ ממימונה לפרויקט שלום כתה א'. בחשבון הבריכה הטיפולית יש כ- 30,000 ₪.

שי מציע להעלות במועדון את אפשרויות איסוף הכספים לעמותה.

**רשם**: שאול אשרת, מזכיר